**วันเอดส์โลก ประวัติวันเอดส์โลก**

**วันโรคเอดส์** เนื่องจากโรคเอดส์ยังคงเป็น[ปัญหา](http://question.dmc.tv) เป็นสาเหตุของการ[เจ็บป่วย](http://www.dmc.tv/index.php?module=articles&action=showarticles&group=%E0%B9%81%E0%B8%81%E0%B9%89%E0%B8%81%E0%B8%A3%E0%B8%A3%E0%B8%A1-%E0%B8%A3%E0%B8%B9%E0%B9%89%E0%B8%97%E0%B8%B1%E0%B8%99%E0%B8%A7%E0%B8%B4%E0%B8%9A%E0%B8%B2%E0%B8%81%E0%B8%81%E0%B8%A3%E0%B8%A3%E0%B8%A1&om=330)และ[เสียชีวิต](http://www.dmc.tv/pages/about/page07.html)ของประชาชนทุกภูมิภาคทั่วโลก

     องค์การอนามัยโลก (WHO) ได้กำหนดให้ วันที่ 1 ธันวาคม ของทุกปีเป็น “วันโลกต้านเอดส์” (WORLD AIDS DAY)  หรือวันเอดส์โลก โดยวันโลกต้านเอดส์ครั้งแรกนั้น เริ่มต้นขึ้นในวันที่ 1 ธันวาคม พ.ศ.2532 มีการจัดกิจกรรมรณรงค์ต่อต้านโรคเอดส์หลายรูปแบบพร้อมกันทั่วโลก  
  
โดยตั้งความหวังไว้ว่า  
  
1. จะพยายามหยุดยั้งโรคเอดส์  
2. ให้ความเห็นใจ ห่วงใย ต่อผู้ติดเชื้อและผู้ป่วยโรคเอดส์  
3. ให้ทุก ๆ คนได้รู้เรื่องโรคเอดส์  
  
     จากการที่องค์การอนามัยโลก ได้ให้ความสำคัญของโรคเอดส์ดังกล่าว ย่อมเป็นสิ่งที่ยืนยันได้ว่า โรคเอดส์เป็นโรคที่มีความรุนแรง มีผลกระทบต่อตนเอง ต่อ[ครอบครัว](http://www.dmc.tv/seach/ครอบครัว) ต่อสังคมและต่อประเทศชาติ ซึ่งก่อให้เกิดความสูญเสียอย่างมากมาย  
 **ความหมายของวันเอดส์โลก AIDS**

  
***วันเอดส์โลก AIDS***

**โรคเอดส์** (Acquired Immune Deficiency Syndrome) AIDS  
A = Acquired หมายถึง ภาวะที่เกิดขึ้นภายหลังไม่ได้เป็นมาแต่กำเนิด หรือไม่ได้ถ่ายทอดทางพันธุกรรม  
I = Immune หมายถึง ระบบภูมิคุ้มกันของร่างกาย  
D = Deficiency หมายถึง ความบกพร่อง ความเสื่อม  
S = Syndrome หมายถึง กลุ่มอาการของโรค ซึ่งมีอาการหลายลักษณะตามระบบต่าง ของร่างกาย

**โรคเอดส์ คืออะไร**

**โรคเอดส์ (AIDS)** หรือ โรคภูมิคุ้มกันบกพร่อง (Acquired Immune Deficiency Syndrome) เป็นโรคที่เกิดจากเชื้อไวรัสที่มีชื่อว่า ฮิวแมนอิมมิวโนเดฟีเซียนซีไวรัส (Human Immunodeficiency Virus) หรือเรียกย่อ ๆ ว่า เอชไอวี (HIV) ผู้ที่ป่วยเป็นโรคนี้กันต่ำลงเนื่องจากระบบภูมิคุ้มกันของร่างกายถูกไวรัสทำลายและเสียชีวิตจากโรคต่าง ๆ ที่เข้ามาซ้ำเติมในภายหลัง (เรียกว่าโรคฉวยโอกาส) เช่น [วัณโรค](http://www.dmc.tv/pages/%E0%B9%81%E0%B8%81%E0%B9%89%E0%B8%81%E0%B8%A3%E0%B8%A3%E0%B8%A1-%E0%B8%A3%E0%B8%B9%E0%B9%89%E0%B8%97%E0%B8%B1%E0%B8%99%E0%B8%A7%E0%B8%B4%E0%B8%9A%E0%B8%B2%E0%B8%81%E0%B8%81%E0%B8%A3%E0%B8%A3%E0%B8%A1/Karma-Retribution-%E0%B9%82%E0%B8%A3%E0%B8%84%E0%B8%9B%E0%B8%AD%E0%B8%94.html) [ปอดบวม](http://www.dmc.tv/pages/%E0%B9%81%E0%B8%81%E0%B9%89%E0%B8%81%E0%B8%A3%E0%B8%A3%E0%B8%A1-%E0%B8%A3%E0%B8%B9%E0%B9%89%E0%B8%97%E0%B8%B1%E0%B8%99%E0%B8%A7%E0%B8%B4%E0%B8%9A%E0%B8%B2%E0%B8%81%E0%B8%81%E0%B8%A3%E0%B8%A3%E0%B8%A1/Karma-Retribution-%E0%B9%82%E0%B8%A3%E0%B8%84%E0%B8%9B%E0%B8%AD%E0%B8%94.html) ติดเชื้อในระบบโลหิต เชื้อรา ฯลฯ

**สายพันธุ์ของเชื้อโรคเอดส์**

เชื้อไวรัสเอดส์นี้มีหลายสายพันธุ์

     สายพันธุ์หลักดั้งเดิม ได้แก่ เอชไอวี-1 (HIV-1) ซึ่งแพร่ระบาดในแถบสหรัฐอเมริกา ยุโรป และแอฟริกา กลาง  
  
     สายพันธุ์เอชไอวี-2 (HIV-2) แพร่ระบาดในแถบแอฟริกา[ตะวัน](http://www.dmc.tv/search/ตะวัน)ตก นอกจากนั้นยังมีสายพันธุ์ย่อยอื่น ๆ อีกมากมายตามเวลาที่ผ่านไป ทั้งนี้เนื่องจากเชื้อไวรัสเอดส์นี้สามารถกลายพันธุ์ได้ง่าย

**อาการโรคเอดส์**

อาการติดเชื้อเอดส์แบ่งออกเป็น 3 ระยะ ดังนี้

อาการโรคเอดส์ ระยะที่ 1  
     กลุ่มผู้ที่ตรวจพบเชื้อไวรัสเอดส์แต่ยังไม่ปรากฎอาการผิดปกติแต่อย่างใด บุคคลกลุ่มนี้จัดเป็นพาหะนำโรคซึ่งสามารถแพร่เชื้อไปสู่บุคคลอื่นได้อย่างไม่จำกัดจำนวนนับว่าเป็นแหล่งแพร่เชื้อที่สำคัญ เพราะผู้ติดเชื้อจะไม่มีอาการผิดปกติใด ๆ เป็นเวลานาน หากไม่มีการตรวจพบเชื้อจะไม่มีทางทราบได้เลย ว่าบุคคลนี้มีเชื้อไวรัสเอดส์อยู่ในร่างกาย จนกว่าจะมีอาการป่วยปรากฎออกมาให้เห็น  
  
อาการโรคเอดส์ ระยะที่ 2  
  
     เป็นอาการที่พบได้ก่อนที่จะปรากฎอาการป่วยเป็นโรคเอดส์ (AIDS-Relate Complex) หรืออาจเรียกว่า กลุ่มอาการ ARC หมายถึง กลุ่มที่มีอาการ จะสังเกตได้จากอาการเรื้อรังที่ไม่ทราบสาเหตุในระยะนี้สามารถตรวจพบภูมิคุ้มกันในเลือดของผู้มีอาการนำ หรืออาจจะสังเกตลักษณะของอาการได้ดังนี้  
  
1.มีไข้สูงเกิน 37.8 องศาเซลเซียส เป็นระยะเวลานานไม่ต่ำกว่า 3 เดือน  
2.น้ำหนักตัวลดลงมากกว่า 4.5 กิโลกรัม หรือมากว่าร้อยละ 10 ของน้ำหนักตัวเดิมภายใน 2 เดือน  
3.ต่อมน้ำเหลืองตามร่างกายหลายแห่งบวมโตนานกว่า 3 เดือน  
4.อุจจาระร่วงเรื้อรังนาน 1-3 เดือน  
5.เบื่ออาหาร อ่อนเพลีย มีเหงื่อออกตอนกลางคืน และพบว่าร้อยละ 20 ของกลุ่ม ARC จะมีอาการลุกลามไปเป็นโรคเอดส์ในเวลาต่อมา  
6.แขนหรือขาข้างใดข้างหนึ่งจะไม่มีเรี่ยวแรงและทำงานไม่ประสานกัน  
  
อาการโรคเอดส์ ระยะที่ 3  
  
     เป็นระยะที่กลุ่มผู้ป่วยจะปรากฎอาการของโรคเอดส์ซึ่งอาการในระยะนี้แบ่งตามอาการที่ปรากฏออกได้เป็น 2 ลักษณะ คือการติดเชื้อชนิดฉวยโอกาส และอาการของโรค[มะเร็ง](http://www.dmc.tv/pages/%E0%B9%81%E0%B8%81%E0%B9%89%E0%B8%81%E0%B8%A3%E0%B8%A3%E0%B8%A1-%E0%B8%A3%E0%B8%B9%E0%B9%89%E0%B8%97%E0%B8%B1%E0%B8%99%E0%B8%A7%E0%B8%B4%E0%B8%9A%E0%B8%B2%E0%B8%81%E0%B8%81%E0%B8%A3%E0%B8%A3%E0%B8%A1/Karma-Retribution-%E0%B9%82%E0%B8%A3%E0%B8%84%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%871.html)  
  
กลุ่มคนที่เสี่ยงต่อการเป็นโรคเอดส์ สามารถแยกออกได้เป็น 4 กลุ่มใหญ่ ๆ ดังนี้  
1.กลุ่มมีเพศสัมพันธ์ผิดธรรมชาติหรือสำส่อนทางเพศ เช่น กลุ่มรักร่วมเพศชาย กลุ่มรักต่างเพศ  
2.กลุ่มผู้ติดยาเสพติด  
3.กลุ่มที่รับเลือดหรือผลิตภัณฑ์จากเลือด  
4.กลุ่มที่ได้รับเลือดจากมารดา

  
*วันเอดส์โลก*

[**ข่าว**](http://www.dmc.tv/articles/%E0%B8%82%E0%B9%88%E0%B8%B2%E0%B8%A7%E0%B8%9E%E0%B8%A3%E0%B8%B0%E0%B8%9E%E0%B8%B8%E0%B8%97%E0%B8%98%E0%B8%A8%E0%B8%B2%E0%B8%AA%E0%B8%99%E0%B8%B2.html)**วันเอดส์โลก**

     ก่อนจะถึงวันเอดส์โลกในปีนี้ เมื่อวันที่ 19 พฤศจิกายน พ.ศ.2556 ได้มีการประชุมสมัชชานานาชาติ เรื่องโรคเอดส์ในภูมิภาคเอเชียและแปซิฟิก ครั้งที่ 11 (The 11th International Congress on AIDS in Asia and the Pacific: ICAAP) จัดโดยกระทรวงสาธารณสุข ร่วมกับสมาคมพัฒนาประชากรและชุมชน สมาคมเอดส์แห่งเอเชียและแปซิฟิกและยูเอ็นเอดส์ ระหว่างวันที่ 18-22 พฤศจิกายน พ.ศ.2556 หัวข้อหลักในการประชุมครั้งนี้ คือ ลดให้เหลือเป็นศูนย์ 3 ประการได้ ด้วยการลงทุนด้านนวัตกรรม (Asia/Pacific Reaching Triple Zero: Investing in Innovation) ตามเป้าหมายของสหประชาชาติกำหนด คือ  
1. ไม่มีผู้ติดเชื้อรายใหม่  
2. ไม่มีผู้เสียชีวิตจากเอดส์  
3. ไม่มีการตีตรา และเลือกปฏิบัติ  
  
    โดยจะให้สำเร็จภายในปี พ.ศ.2558 โดยในครั้งนี้มีผู้ร่วมประชุมจาก 21 ประเทศ ในภูมิภาคเอเชียและแปซิฟิกกว่า 3,000 คน

**วันเอดส์โลก ปี 2556**

**วันเอดส์โลก** "Getting to Zero" หรือ "เอดส์ ลดให้เหลือศูนย์ได้" กระทรวงสาธารณสุขมีนโยบายเร่งรัดการดำเนินการป้องกันและแก้ไขปัญหาเอดส์ ภายใต้แนวคิด 3 ต. ข้างต้น คือ  
  
1. ไม่ติด คือ ลดการติดเชื้อรายใหม่ การติดเชื้อจากแม่สู่ลูก จากการใช้เข็มฉีดยา เป็นต้น  
2. ไม่ตาย คือ ลดอัตราการเสียชีวิตจากเอดส์ เนื่องด้วยผู้ที่ติดเชื้อ HIV หรือ ผู้ป่วยสามารถเข้าถึงบริการสุขภาพในสถานบริการของรัฐอย่างรวดเร็ว ทันเวลา  
3. ไม่ตีตรา และเลือกปฏิบัติต่อผู้ติดเชื้อเอดส์ทางกฎหมาย ทางสังคม การเรียน การทำงาน การใช้ชีวิตประจำวัน เป็นต้น  
  
     สำหรับประเทศไทยในปี 2556 คาดว่ามีผู้ติดเชื้อ AIV และผู้ป่วยโรคเอดส์สะสมประมาณ 1,166,543 คน ยังมีชีวิตอยู่ 447,640 คน เป็นผู้ติดเชื้อรายใหม่ 8,959 คน ประมาณร้อยละ 62 เป็นการติดเชื้อในกลุ่มชายรักชาย กลุ่มพนักงานบริการหญิง และกลุ่มผู้ใช้ยาเสพติดชนิดฉีด ผู้ป่วยเอดส์ส่วนใหญ่มีอายุระหว่าง 30-34 ปี อาชีพรับจ้างทั่วไป

**สาเหตุการติดเชื้อโรคเอดส์**

     สาเหตุการติดเชื้ออันดับ 1 ร้อยละ 84.26 จากการมีเพศสัมพันธ์โดยไม่ได้ป้องกัน รองลงมาร้อยละ 4.36 จากการใช้สารเสพติดชนิดฉีด และร้อยละ 3.53 ติดเชื้อจากมารดา

**กิจกรรมวันเอดส์โลก**

     กิจกรรมวันเอดส์โลก ในปี 2556 นี้เน้นย้ำเรื่องสิทธิมนุษยชน ความเท่าเทียมของทุกเพศ ลดการแบ่งแยกและรังเกียจเดียดฉันท์ผู้ติดเชื้อ เพื่อกระตุ้นส่งเสริมให้เข้าถึงการป้องกันและการดูแล ตลอดจนรักษาและปลุกจิตสำนึกให้ประชาชนทุกกลุ่มเป้าหมาย มีส่วนร่วมและสนับสนุนการป้องกัน

กิจกรรมที่นิยมทำกันในวันเอดส์โลก

1. เดินรณรงค์ประสานใจต้านภัยเอดส์  
2. จัดริ้วขบวนแฟนซี  
3. การจัดแสดงนิทรรศการความรู้ เรื่่องโรคเอดส์  
4. สัปดาห์รณรงค์เนื่องในวันเอดส์โลก

